বসন্ত বিকেল
'বসন্ত বিকেল' একটি আসন্ন বিয়োগান্তক-প্রণয়ধর্মী বাংলাদেশী পূর্ণদৈর্ঘ্য চলচ্চিত্র। আরবিএস টেক লিমিটেড-এর অভিষেক প্রযোজনায় চলচ্চিত্রটি পরিচালনা করছেন রফিক শিকদার। রফিক শিকদার একই সাথে এই চলচ্চিত্রের গল্পকার, সংলাপ রচয়িতা এবং চিত্রনাট্যকারের ভূমিকায় রয়েছেন। চলচ্চিত্রটি প্রযোজনা করছেন সামসুজ্জামান রিমন। শিপন মিত্র, শাহ হুমায়রা সুবাহ ও তানভীর তনু, এই চলচ্চিত্রে মুখ্য চরিত্রে অভিনয় করছেন। এই চলচ্চিত্রের মাধ্যমে হুমায়রা সুবহা প্রথমবার নায়িকা'র চরিত্র রূপদান করেন। 'ভোলা যায় না তারে' ও 'হৃদয় জুড়ে' নির্মাণের পর এটা রফিক শিকদার পরিচালিত তৃতীয় সিনেমা।